b'\n_START_ARTICLE_\nAntirrhea\n_START_SECTION_\nUtseende\n_START_PARAGRAPH_\nStore, brune sommerfugler, bakvingen er trukket ut til en kort, spiss stjert som peker rett ut til siden. Vingenes grunnfarge er brun til brunsvart. En del arter har 6-8 store \xc3\xb8yeflekker p\xc3\xa5 hver side, disse er svarte med hvit kjerne og kantet med oransje. Noen arter har skinnende bl\xc3\xa5 flekker p\xc3\xa5 bakvingen. Hannen har en p\xc3\xa5fallende, rund grop ved bakkanten av forvingen, der det sitter duftskjell.\n_START_SECTION_\nLevevis\n_START_PARAGRAPH_\nAntirrhea-artene lever i tropisk regnskog som vokser i lav til middels h\xc3\xb8yde over havet. De holder seg n\xc3\xa6r bakken, og suger gjerne til seg saft fra r\xc3\xa5tnende, soppinfisert frukt, s\xc3\xa6rlig palmefrukter. Av de artene der larvenes vertsplante er kjent, lever \xc3\xa9n p\xc3\xa5 bambus, de andre p\xc3\xa5 ulike palmer.\n_START_SECTION_\nUtbredelse\n_START_PARAGRAPH_\nSlekten er utbredt fra Guatemala i nord til det s\xc3\xb8rlige Brasil i s\xc3\xb8r. Det er flest arten i \xc3\xb8st-skr\xc3\xa5ningene av Andesfjellene.'